KOMISIJOS REGLAMENTAS (EB) Nr. 68/2006
2006 m. sausio 16 d.
iš dalies keičiantis Tarybos reglamentą (EB) Nr. 2488/2000, tęsiantį su p. Miloševičiumi ir jo bendrininkais susijusių lėšų įšaldymą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. lapkričio 10 d. Tarybos reglamentą (EB) Nr. 2488/2000, tęsiantį su p. Miloševičiumi ir jo bendrininkais susijusių lėšų įšaldymą (1), ypač į jo 4 straipsnio 2 dalies c punktą,
kadangi:
(1)
Reglamento (EB) Nr. 2488/2000 II priede išvardytos kompetentingos institucijos, kurioms priskirtos tikslios funkcijos, susijusios su to reglamento įgyvendinimu.
(2)
Vokietija, Nyderlandai, Švedija ir Jungtinė Karalystė paprašė iš dalies pakeisti savo kompetentingų institucijų adresų duomenis,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2488/2000 II priedas iš dalies keičiamas taip, kaip nurodyta šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 16 d.